આઇપીએલ ફિક્સિંગ કાંડમાં વધુ એક સનસનીખેજ ખુલાસો થયો છે . આઇપીએલ - 6 ના આ સીઝન દરમિયાન મુંબઇની એક હોટલમાં શ્રીસંત એક છોકરી સાથે પકડાયો હતો . સૂત્રો દ્વારા મળતી માહિતી મુજબ બુકીઝ આઇપીએલમાં રમી રહેલા ક્રિકેટરોને છોકરીઓ પણ સપ્લાઇ કરતા હતા . એવું માનવામાં આવે છે કે બુકીઝે શ્રીસંતને પણ મુંબઇની હોટલમાં છોકરી સપ્લાઇ કરી હતી . આ કેસમાં શંકાના ઘેરામાં અંકિત ચૌહાણ અને ચંદિલા પણ સમાવેશ થાય છે . આ પહેલાં ક્રિકેટને વારંવાર શર્મસાર કરનાર સ્પૉટ ફિક્સિંગના ' ભૂતે ' આ વખતે એક સુનિયોજિત રીતે આઇપીએલને પોતાની પકડ લઇ લીધું . ગુરૂવારે તે સમયે ભારતીય ક્રિકેટ જગતમાં હડકંપ મચી ગયો , જ્યારે દિલ્હી પોલીસે ભારતીય ટીમના ફાસ્ટ બોલર શાંતાકુમારન શ્રીસંત સહિત રાજસ્થાન રોયલ્સ ટીમના બે ખેલાડીઓ અને 11 સટોડિયાઓને સ્પૉટ ફિક્સિંગ મુદ્દે ઝડપી પાડ્યાં . ખેલાડીઓની મુંબઇથી ધરપકડ કર્યા બાદ દિલ્હીની કોર્ટ રજૂ કરવામાં આવ્યા હતા , તેમને પાંચ દિવસના પોલીસ રિમાન્ડ પર મોકલવામાં આવ્યાં છે . દિલ્હી પોલીસે ગુરૂવારે કહ્યું હતું કે સટોડિયાઓના સંબંધ મુંબઇ અંડરવર્લ્ડ સાથે છે . દિલ્હી પોલીસે એમ પણ કહ્યું છે કે આ મુદ્દે વધુ ધરપકડ થઇ શકે છે . મુંબઇ પોલીસના સૂત્રોએ એ વાતના સંકેત આપ્યા છે કે આ રેકેટના તાર પાકિસ્તાન સ્થિત અંડરવર્લ્ડ સાથે જોડાયેલા હોય શકે છે . દિલ્હી પોલીસે બુધવારે મોડી રાત્રે ભારત માટે 27 ટેસ્ટ અને 53 વન - ડે મેચ રમી ચુકેલા 30 વર્ષના શ્રીસંત ઉપરાંત પ્રથમ શ્રેણીના ખેલાડી અંકિત ચૌહાણ અને અજીત ચંદેલાની ધરપકડની ધરપકડ કરી હતી . બીસીસીઆઇએ તાત્કાલિક કાર્યવાહી કરતાં આ ત્રણેયને તપાસ પુરી થાય ત્યાં સુધી સસ્પેંડ કરી દિધા છે . ગુરૂવારે સાંજે દિલ્હી ગયા બાદ પોલીસે ત્રણેયને કોર્ટમાં રજૂ કર્યા હતા , જ્યાં મુખ્ય મેટ્રોપોલિટન મેજિસ્ટ્રેટ લોકેશ કુમાર શર્માએ તેમને પાંચ દિવસ સુધી પોલીસ કસ્ટડીમાં મોકલી દિધા છે . પોલીસે દિલ્હી , મુંબઇ અને અમદાવાદથી 11 સટોડિયાની પણ ધરપકડ કરી છે . આ સટોડિયાઓને પણ પોલીસ કસ્ટડીમાં મોકલી દેવામાં આવ્યાં છે . દિલ્હી પોલીસ આયુક્ત નીરજ કુમારે રાજધાનીમાં સંવાદદાતાઓને કહ્યું હતું કે આ ત્રણેય વિરૂદ્ધ વારાફરતી 5,9 અને 15 મેના રોજ રમવામાં આવેલી રાજસ્થાન રોયલ્સની મેચોમાં સ્પૉટ ફિક્સિંગના આરોપના સબૂત મળ્યા છે . નીરજ કુમારે કહ્યું હતું કે 100 કલાકની ફોન ટેપીંગ બાદ તેમની ધરપકડ કરવામાં આવી છે . ચંદેલા પર પાંચ મેના રોજ યોજાયેલી મેચમાં સ્પૉટ ફિક્સિંગનો આરોપ છે જ્યારે શ્રીસંતે મોહાલીમાં કિંગ્સ ઇલેવન સાથે રમાયેલી મેચ દરમિયાન સ્પૉટ ફિક્સિંગ કરી હતી . આ પ્રકારે અંજિત ચૌહાણે 15 મેના રોજ મુંબઇ ઇન્ડિયંસ વિરૂદ્ધ રમાયેલ મેચમાં સ્પૉટ ફિક્સિંગ કરી હતી . મુંબઇથી ધરપકડ કરવામાં આવેલા સટોડિયાઓના સંબંધ અંડરવર્લ્ડ ડોન દાઉદ ઇબ્રાહીમ સાથે હોય શકે છે . સૂત્રોએ કહ્યું હતું કે એવું માનવામાં આવે છે કે દાઉદ હજુ સુધી પાકિસ્તાનમાં છે . દાઉદ અને ક્રિકેટ સટ્ટેબાજીનો જુનો સંબંધ છે .